burgasdotpro/wikipedia huggingface dataset:
Free Derry

Free Derry () bola samozvaná autonómna nacionalistická oblasť v meste Derry v Severnom Írsku ktorá existovala v rokoch 1969 až 1972. Jej meno je prevzaté zo sloganu ktorý bol napísaný na stene jedného domu v štvri Bogside na ktorom stálo: "You are now entering Free Derry". Oblasť ktorá zahŕňala štvrte Bogside a Creggan bola zaistená komunitnými aktivistami prvýkrát už 5. januára 1969 v nadväznosti na vpád Kráľovskej ulsterskej polície (RUC) do Bogside. Obyvatelia postavili barikády a používali palice a podobné zbrane na to, aby zabránili vstupu RUC. Po šiestich dňoch zničili barikády a hliadky RUC pokračovali ale napätie ostalo ešte niekoľko mesiacov.
Násilie vyvrcholilo 12. augusta kedy vypuklaa Bitka o Bogside - trojdňová bitka medzi obyvateľmi a RUC. 14 augusta boli nasadené jednotky britskej armády na okraji štvrte Bogside a RUC bolo stiahnuté. Obranné združenie občanov Derry (DCDA) deklarovalo svoj zámer bojovať proti RUC aj britskej armáde pokiaľ nebudú splnené ich požiadavky. Britská armáda ani nevsúpila do oblasti. Situácia pokračovala až do októbra 1969 kedy po Huntovej správe bola povolená vojenská polícia.
Po auguste 1969 sa začala Írska republikánska armáda prezbrojovať a regrutovať nových členov. V decembri 1969 sa rozdelila na Oficiálnu IRA a Dočasnú IRA. Obe boli podporované obyvateľmi Free Derry. Medzitým sa vzťahy medzi britskou armádu a nacionalistickou komunitou zhoršili. V júli 1971 došlo k nárastu náboru do IRA po tom čo boli dvaja mladí muži zastrelení britskou armádou. 9. augusta 1971 predstavila vláda internácie. Ako odpoveď na ne boli v Bogside a Creggan znova postavené barikády. Tento raz sa Free Derry stalo no-go zónou ktorá bola ochraňovaná Oficiálnou aj Dočasnou IRA. Z tejto oblasti začali útoky na britskú armádu a Provos začali bombovú kampaň v centre mesta.
Podpora pre IRA sa zvýšila po Krvavej nedeli v januári 1972 kedy 13 neozbrojených mužov a chlapcov bolo zastrelených výsadkovým regimentom britskej armády na pochode v Bogside (14 muž zomrel na následky zranený v nemocnici 14 a pol mesiaca nato). Po prímeri ktoré vyhlásila PIRA, vstúpila do rozhovoru s britskou armádou. Avšak rozhovori stroskotali a Briti sa rozhodli získať späť no-go zóny. Free Derry zaniklo 31. júla 1972 kedy tisíce sa britských vojakov presunuli do oblasti a obsadili ju.
Ústredný vojenský cintorín ČA (Michalovce)

Ústredný vojenský cintorín vojakov Červenej armády z druhej svetovej vojny v Michalovciach je cintorín, na ktorom sú pochovaní sovietski vojaci, ktorí padli na území Slovenska pri oslobodzovaní Československa od nacistických okupantov počas druhej svetovej vojny a ich počet je asi 17 000. Prvý pamätník Červenej armáde bol v meste odhalený už 23. februára 1945. Doba vzniku ústredného vojenského cintorína sa datuje od 23. marca 1946. 
Poloha.
Areál leží v mestskej časti Hrádok, medzi ulicou Topolianskou a Jurija Gagarina. Juhovýchodne od gotickej kaplnky na Hrádku. Je turistickým cieľom mnohých návštevníkov mesta Michalovce.
Pamätník a vojenský cintorín.
Pamätník v podobe pylóna dominuje celému cintorínu. Na jeho vrchole je veľká betónová hviezda s piatimi cípmi. Pod ňou je kovový československý vojnový kríž. Pod ním nápisy v ruskom jazyku a slovenskom jazyku. Pamätník postavili v roku 1946. Na vojenskom cintoríne Červenej armády na Hrádku v Michalovciach je pochovaných vyše 17-tisíc vojakov. Pochovaní sú v jednotlivých 188 hroboch, v skupinových hroboch a v 12 hrobových poliach.
Výstavba cintorína Červenej armády bola ukončená na jar v roku 1946, po exhumácii vojenských hrobov Červenej armády. Na cintoríne sú pochovaní červenoarmejci padlí počas Karpatsko-Užhorodskej útočnej a Ondavskej útočnej operácie. Presný počet pochovaných nie je známy, ale podľa informácií z Centrálneho archívu Ministerstva obrany Ruskej federácie na cintoríne identifikovali 17 748 krasnoarmejcov.
Oslobodenie mesta.
Mesto Michalovce oslobodila Červená armáda 26. novembra 1944. Konkrétne jednotky 320. gardového pluku Červenej armády (ČA).
Národné kultúrne pamiatky.
Ústredný Vojenský cintorín a pamätník v Michalovciach sú na Slovensku vedené v zozname národných kultúrnych pamiatok. Hroby s náhrobníkmi ČA číslo:807-1363/2. Pomník ČA číslo 807-1363/1.
The Wall Tour (1980-81)

The Wall Tour bolo koncertné turné britskej rockovej skupiny Pink Floyd v rokoch 1980-81. Skupina na ňom predstavila svoj nový album "The Wall". 
Turné bolo relatívne krátke v porovnaní s predchádzajúcimi turné, skupina odohrala iba 31 koncertov. Koncertné turné je známe hlavne stavaním obrovskej steny medzi kapelou a divákmi a obrovským počtom pracovníkov starajúcich sa o chod celej show. Bolo to posledné turné, kde spolu hrali David Gilmour, Nick Mason, Roger Waters a Rick Wright (aj keď Wright v tom čase už nebol členom kapely, ale externe najatím hudobníkom).
Obsadenie.
Pink Floyd:
spolu s:
Majstrovstvá Ameriky v basketbale mužov 2003

Majstrovstvá Ameriky v basketbale mužov 2003 boli v poradí 11. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 20.31. augusta 2003, za účasti 10 tímov. Portoriko bolo organizátorom amerického šampionátu mužov štvrtýkrát, predtým hostilo toto podujatie v rokoch 1980, 1993 a 1999, zakaždým v San Juane. Zápasy sa odohrali v aréne Coliseo Roberto Clemente. Svoj piaty titul získalo , ktoré vo finálovom stretnutí zvíťazilo nad obhajcom titulu z . 
Turnaj zároveň slúžil ako kvalifikácia amerických družstiev na Letné olympijské hry 2004, ktoré hostili Atény. Kvalifikovali sa na ne 3 najlepšie družstvá.
Debbie Reynoldsová

Mary Frances „Debbie“ Reynoldsová (neprechýlene Mary Frances Reynolds; * 1. apríl 1932, El Paso, Texas, USA† 28. december 2016, Los Angeles, Kalifornia, USA) bola americká herečka, speváčka a tanečníčka.
Preslávila sa roku 1952 v muzikálovej komédii "Singin 'in the Rain" ("Spievanie v daždi"). Za rolu v muzikáli "The Unsinkable Molly Brown" bola nominovaná na Oscara za ženský herecký výkon v hlavnej úlohe a na Zlatý glóbus. Na Zlatý glóbus bola nominovaná celkom päťkrát ("Three Little Words", "Bundle of Joy", "The Unsinkable Molly Brown", "The Debbie Reynolds Show", "Matka"), dvakrát na cenu Emmy ("Dar z lásky: Príbeh Daniela Huffmana", "Will &amp; Grace"), nikdy však žiadnu z týchto cien nezískala. Dostala však "American Comedy Award" za celoživotné dielo.
S druhým manželom, hercom Eddie Fisherom, má dcéru Carrie, ktorá sa preslávila postavou princeznej Leii v Hviezdnych vojnách.
Je známou zberateľkou filmových memorabílií. Zriadila dokonca filmové múzeum (najprv v Los Angeles, neskôr bolo premiestnené do Tennessee), jeho zbierky však museli byť rozpredané po jej osobnom bankrote.
Debbie Reynoldsová zomrela 28. decembra 2016 v nemocnici v Los Angeles, jeden deň po smrti svojej dcéry Carrie Fisherovej.
Majstrovstvá Ameriky v basketbale mužov 2005

Majstrovstvá Ameriky v basketbale mužov 2005 boli v poradí 12. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Santo Domingo, v Dominikánskej republike od 24. augusta4. septembra 2005, za účasti 10 tímov. Dominikánska republika organizovala v tomto roku rovnako aj americký turnaj žien. Zápasy sa odohrali v aréne Palacio de los Deportes Virgilio Travieso Soto s kapacitou pre 8 300 divákov. Po 17 rokoch získala titul opäť , ktorá vo finálovom stretnutí zvíťazila nad . 
Turnaj zároveň slúžil ako kvalifikácia amerických družstiev na Majstrovstvá sveta 2006, ktoré organizovalo Japonsko. Kvalifikovalo sa na ne 5 najlepších družstiev.
Konečné poradie.
Pozn: Neskôr postúpilo aj Portoriko, ktoré obdržalo divokú kartu.
Rezervácia Atlantického lesa na Pobreží objavov

Rezervácia Atlantického lesa na Pobreží objavov (portugalsky "Reservas de Mata Atlântica da Costa do Descobrimento") je jedna z brazílskych lokalít svetového prírodného dedičstva zapísaná od roku 1999 na zozname svetového dedičstva UNESCO.
Je to 8 rozdielnych území, vrátane troch brazílskych národných parkov v štátoch Bahia a Espírito Santo s celkovou rozlohou 1 120 km² so zachovaným lesným porastom atlantického lesa (portugalsky "Mata Atlântica", jeden zo šiestich základných biómov v Brazílii).
Tropické lesy brazílskeho atlantického pobrežia patria medzi územia s najväčšou biodiverzitou na Zemi. Žije tu veľký počet endemických zvierat a rastie mnoho rastlín.
Fernando de Noronha

Fernando de Noronha je malé súostrovie, ktoré sa nachádza asi 350 km severovýchodne od pobrežia Brazílie v Atlantickom oceáne. Rovnomenný hlavný ostrov má rozlohu 18,4 km². Súostrovie je administratívne súčasťou brazílskeho spolkového štátu Pernambuco. Na hlavnom ostrove, ktorý je osídlený takmer 400 rokov, žilo v roku 2014 2 884 obyvateľov, z ktorých najväčšia časť obývala mesto Vila dos Remedios.
Národný park a UNESCO.
Časť ostrova a okolitej vodnej plochy bola v roku 1988 vyhlásená za jeden z brazílskych národných parkov. Jeho celková rozloha je 109,275 km². Od roku 2001 je národný park spoločne s biosférickou rezerváciou Rocas zapísaný na zozname svetového dedičstva UNESCO.
Majstrovstvá Ameriky v basketbale mužov 2007

Majstrovstvá Ameriky v basketbale mužov 2007 boli v poradí 13. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Las Vegas, v Spojených štátoch od 22. augusta2. septembra 2007, za účasti 10 tímov. Spojené štáty boli organizátorom amerického šampionátu mužov druhýkrát, predtým hostili toto podujatie v roku 1992, v Portlande. Zápasy sa odohrali v aréne Thomas &amp; Mack Center. Svoj šiesty titul získali domáce , ktoré vo finálovom stretnutí zvíťazili nad . 
Tieto majstrovstvá zároveň slúžili ako kvalifikácia amerických družstiev na Letné olympijské hry 2008, ktoré hostil Peking. Kvalifikovali sa na ne 2 najlepšie družstvá. V poradí ďalšie 3 družstvá postúpili na olympijský kvalifikačný turnaj.
Santa Cruz de Mompox

Santa Cruz de Momplox (či len Mompox) je kolumbijské mesto na ľavom brehu jedného z ramien rieky Magdalena v departmente Bolívar, približne 200 km od prístavov Cartagena a Barranquilla. V meste žije 40 000 obyvateľov. Miestna ekonomika je založená na rybolove a turizme, mesto je známe aj svojimi zlatníckymi dielňami. 
Mesto založili v prvej polovici 16. storočia španielski kolonizátori. Vďaka svojmu umiestneniu na brehu najdôležitejšej vodné cesty v Kolumbii hralo v koloniálnom období výraznú úlohu v osídľovaní vnútrozemia a rastu komunikácie a obchodu s ním. 
Mesto je jedinečnou ukážkou urbanistického riešenia španielskeho koloniálneho mesta a riečneho prístavu. Hlavná sieť komunikácií je vedená pravouhlo v pozdĺžnom a priečnom smere k rieke. Na brehu sa nachádzajú tri námestia a niekoľko kostolov a konventov (augustiáni, dominikáni, františkáni, jezuiti). Od roku 1995 je centrum mesta zapísané na zozname svetového dedičstva UNESCO.
San Agustín

Archeologický park San Agustín je jedno z najdôležitejších archeologických nálezísk v Kolumbii. Nachádza sa v departmente Huila v hornej časti povodia rieky Magdalena, zhruba 520 km južne od Bogoty. 
Park, ktorého celková rozloha je 116 ha, pozostáva z troch oddelených lokalít - San Agustín, Alto de los Ídolos, Alto de las Piedras.
Je tu veľa náboženských monumentov a megalitických štruktúr; lokalita patrí k najväčším nekropolám nielen v Latinskej Amerike, ale aj na celom svete. 
V roku 1995 bol zapísaný na zoznam svetového dedičstva UNESCO.
Kultúrna krajina kávových plantáží v Kolumbii

Kultúrna krajina kávových plantáží je oblasť v Kolumbii.
Ide o jedinečný príklad kultúrnej krajiny, s prírodnými, ekonomickými a kultúrnymi aspektmi, v ktorej je zrejmá ľudská adaptácia na náročné geografické podmienky a kde človek začal pretvárať horskú krajinu a pestovať tu rastliny kávovníkov.
Lokalita sa nachádza v západnom podhorí kolumbijských Ánd a zasahuje do departmentov Caldas, Quindío, Risaralda a Valle del Cauca. Tunajšie sídelné celky, ktoré sa väčšinou nachádzajú na plochých vrcholkoch kopcov nad kávovníkovými poľami, si zachovali architektonický charakter typický pre región Antioquia, ktorý bol poznačený španielskym vplyvom v koloniálnom období. Začiatky tunajšieho pestovanie kávovníkov siahajú do druhej polovice 19. storočia.
V roku 2011 bola oblasť zapísaná na zoznam svetového dedičstva UNESCO.
Laguna Beach (Kalifornia)

Laguna Beach je mesto v okrese Orange County v štáte Kalifornia v USA.
K roku 2010 tu žilo 22 723 obyvateľov. S celkovou rozlohou 25,435 km² bola hustota zaľudnenia 890 obyvateľov na km².
Edith Headová

Edith Headová, rodená Edith Claire Posener (* 28. október 1897, San Bernardino, Kalifornia, USA† 24. október 1981, Los Angeles, Kalifornia, USA), bola americká kostýmová návrhárka a dizajnérka.
Počas svojej dlhej umeleckej kariéry v Hollywoode bola mnohokrát nominovaná na cenu Americkej filmovej akadémie Oscar a stala sa v tomto ohľade najúspešnejšou ženou v doterajšej americkej filmovej histórii.
Nominovaná bola celkom 35-krát, z toho celkom osemkrát zvíťazila a stala sa v tomto odbore dodnes neprekonanou legendou. Jej pôsobenie je spojené najmä so štúdiom Paramount Pictures a v závere jej života tiež s filmovým štúdiom Universal Pictures. Počas svojho života spolupracovala približne na 700 filmoch.
Bola ocenená hviezdou na Hollywoodskom chodníku slávy, jej hviezda je na 6504 Hollywood Blvd.
Don’t Bring Me Down

„Don’t Bring Me Down“ je deviata a zároveň posledná skladba z albumu "Discovery" anglickej rockovej skupiny Electric Light Orchestra z roku 1979. Stala sa dodnes najúspešnejším hitom v USA. V Spojenom kráľovstve obsadila 3. miesto.
Jeff Lyne opätovne nahral túto skladbu vo svojom domácom štúdiu. Vydaná bola v s ostatnými znovu nahranými skladbami skupiny ELO.
Majstrovstvá Ameriky v basketbale mužov 2009

Majstrovstvá Ameriky v basketbale mužov 2009 boli v poradí 14. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 26. augusta6. septembra 2009, za účasti 10 tímov. Portoriko bolo organizátorom amerického šampionátu mužov piatykrát, keď predtým hostilo toto podujatie v rokoch 1980, 1993, 1999 a 2003, zakaždým v San Juane. Zápasy sa odohrali v aréne Coliseo Roberto Clemente. Svoj štvrtý titul získala , ktorá vo finálovom stretnutí zvíťazila nad domácim .
Turnaj zároveň slúžil ako kvalifikácia amerických družstiev na Majstrovstvá sveta 2010, ktoré organizovalo Turecko. Kvalifikovali sa na ne 4 najlepšie družstvá.
Pôvodne sa mal turnaj organizovať v Mexiku, kvôli problémom s jeho financovaním FIBA Americas odobrala Mexiku organizátorské práva. Záujem hostiť turnaj prejavili potom 3 krajiny: Argentína, Kanada a Portoriko. V máji 2009 vybrala FIBA Americas Portoriko ako nového organizátora.
Majstrovstvá Ameriky v basketbale mužov 2011

Majstrovstvá Ameriky v basketbale mužov 2011 boli v poradí 15. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Mar del Plata, v provincii Buenos Aires, v Argentíne od 30. augusta11. septembra 2011, za účasti 10 tímov. Družstvo Kuby sa na podujatie kvalifikovalo po 12-ročnej prestávke, Paraguaj dokonca po 22 rokoch. Domáca získala po desiatich rokoch svoj druhý titul, keď vo finálovom stretnutí zvíťazila nad obhajcom titulu z . Bronzová získala svoju prvú medailu.
Tieto majstrovstvá zároveň slúžili ako kvalifikácia amerických družstiev na Letné olympijské hry 2012, ktoré hostil Londýn. Kvalifikovali sa na ne 2 najlepšie družstvá. V poradí ďalšie 3 družstvá postúpili na olympijský kvalifikačný turnaj. ako aktuálny majster sveta malo účasť na LOH 2012 zabezpečenú, preto sa na tomto turnaji nezúčastnilo.
Organizátor.
O organizáciu podujatia sa uchádzali 3 kandidáti: kanadské Toronto, argentínska Mar del Plata a brazílske Rio de Janeiro. V dvojkolovom hlasovaní zvíťazila Mar del Plata (v druhom kole: Mar del PlataRio de Janeiro hlasov), ktorú FIBA America vyhlásila v maji 2010 za organizátora turnaja.
Argentína bola organizátorom amerického šampionátu mužov tretíkrát, keď predtým hostila toto podujatie v rokoch 1995 a 2001, v mestách Neuquén a Tucumán. Zápasy sa odohrali v aréne Polideportivo Islas Malvinas.
Sense8

Sense8 "(slovná hračka so slovom "sensate", čítaj "senseit")" je americký sci-fi seriál od Lany a Lilly Wachowských a J. Michaela Straczynskeho. Seriál je dostupný na streamingovej službe Netflix. Prvá séria bola vydaná 5. júna 2015. Od 6. januára 2016 je Netflix dostupný aj na Slovensku. 23. decembra 2016 bol vydaný vianočný špeciál, zvyšok druhej série 5. mája 2017. 1. júna 2017 Netflix oznámil, že seriál nebude pokračovať, no vďaka silnej spätnej väzbe od fanúšikov potvrdila Lana Wachowski, že seriál bude ukončený 2-hodinovým špeciálom, ktorý mal premiéru 8. júna 2018.
Dej.
Sense8 rozpráva príbeh ôsmich ľudí: Will, Riley, Capheus, Sun, Lito, Kala, Wolfgang a Nomi, každý z rôznej kultúry a časti sveta. Ako si žijú svoj bežný život, zrazu má každý z nich to isté zjavenie – uvidia brutálnu smrť ženy, ktorá sa volá Angelica a zisťujú, že sú "senseiti" – všetci sú navzájom mentálne a emocionálne prepojení a majú schopnosť spolu komunikovať, cítiť a používať navzájom znalosti, zručnosti a jazyk. Zatiaľ čo sa snažia prísť na to, ako to funguje a prečo majú takéto spojenie, dostanú pomoc od ďalšieho "senseita" (Jonas), ktorý sa ich snaží ochrániť pred "senseitom" Whispers, ktorý sa k nim chce dostať tým, že sa "nabúra" do ich spoločného spojenia.
Postavy.
8 hlavných postáv, ktoré sa volajú senseiti, majú v seriáli dátum narodenia (8. august) a rovnaký vek.
Produkcia.
Keďže dej seriálu sa odohráva zároveň v rôznych kútoch sveta, prvá séria sa nakrúcala v deviatich mestách: Chicago, San Francisco, Londýn, Berlín, Soul, Reykjavík, Mexico City, Nairobi a Bombaj.
Režiséri bol určení pre konkrétne lokality, namiesto konkrétnych epizód. Wachowskí mali na starosti nakrúcanie v Chicagu, San Franciscu, Londýne a na Islande. James McTeigue, ktorý v minulosti spolupracoval so sestrami na filmoch "V ako Vendeta" a "Ninja Assassin", bol režisérom v Mexico City, Bombaji a čiastočne aj v Reykjavíku. Nemecký režisér Tom Tykwer, ktorý s Wachowskými zrežíroval "Atlas mrakov", režíroval scény v Berlíne a Nairobi. Dan Glass, špecialista na vizuálne efekty filmu "Matrix Reloaded" mal svoj režisérsky debut v Soule.
Hlavný kameraman John Toll, ktorý s Wachowskými spolupracoval na "Atlase mrakov" a "Jupiter na vzostupe", nakrútil seriál vo formáte 4K na kamery Sony CineAlta PMW-F55.
8. augusta 2015 Netflix potvrdil produkciu druhej série. Prvé scény druhej série sa začali nakrúcať 30. decembra 2015, pričom hlavné nakrúcanie začalo v marci 2016 a trvalo do 19. septembra 2016.
Po nezhodách s Lanou Wachowski, Aml Ameen sa rozhodol seriál opustiť. Jeho postavu od vianočného špeciálu hrá Toby Onwumere. Kvôli zmene pohlavia sa Lilly Wachowski rozhodla dočasne prerušiť spoluprácu na scenároch a réžii.
Hádzaná na Afrických hrách 2015

Hádzaná na Afrických hrách 2015 bol hádzanársky turnaj v rámci multišportového podujatia Afrických hier 2015. Konal sa v Brazzaville, v Kongu od 10.19. septembra 2015, za účasti 10 mužských a 11 ženských tímov. Hádzanársky turnaj sa na hrách organizuje od roku 1965 a toto bolo jeho 11. vydanie. Zápasy sa hrali v aréne Kintele Palais des Sports s kapacitou pre 10 140 divákov, ktorá je súčasťou športového komplexu Complexe Sportif de Kintélé. V mužskej kategórii obhájil titul , ktorý vo finálovom zápase zvíťazil nad . U žien rovnako obhájila titul , keď vo finále vyhrala nad .
George Arliss

George Arliss (* 10. apríl 1868, Londýn, Spojené kráľovstvo† 5. február 1946, tamže) bol britský herec, ktorý sa presadil v Hollywoode. 
Bol prvým Britom, ktorý získal Oscara, a to v roku 1930 za mužský herecký výkon v hlavnej úlohe v americkom životopisnom filme "Disraeli", v ktorom stvárnil britského ministerského predsedu Benjamina Disraeliho. V tom istom roku bol na Oscara nominovaný ešte za jeden film, "The Green Goddess". Bol známym bojovníkom proti pokusom na zvieratách.
Victor McLaglen

Victor McLaglen (* 10. december 1886, Tunbridge Wells, Spojené kráľovstvo – † 7. november 1959, Newport Beach, Kalifornia, USA) bol britský herec, ktorý v závere života získal aj americké občianstvo. 
Roku 1935 získal Oscara za mužský herecký výkon v hlavnej úlohe vo filme "The Informer", dráme z Írskej vojny o nezávislosť. Na Oscara bol nominovaný aj v roku 1952, a to za vedľajšiu úlohu vo filme "The Quiet Man". 
Pôvodne bol boxerom. Aktívne sa zúčastnil bojov prvej svetovej vojny.
A Momentary Lapse of Reason Tour

A Momentary Lapse of Reason Tour bolo koncertné turné britskej rockovej skupiny Pink Floyd, ktoré prebiehalo v rokoch 1987-1989. Skupina na ňom predstavila svoj album "A Momentary Lapse of Reason". Bolo to prvým turné, na ktorom už nehral basgitarista skupiny, Roger Waters, pretože oficiálnymi členmi skupiny boli len David Gilmour a Nick Mason.
História.
Spočiatku nebolo isté, či sa skupina vôbec vydá na nejaké turné. Pink Floyd mali posledné koncerty v roku 1981, kedy vystupovali s albumom "The Wall" na The Wall Tour. Ich posledným „poriadnym turné“ bolo In the Flesh Tour, kde okrem vtedy nového albumu "Animals" zahrali aj ich staršie hity. Waters opustil skupinu v 1985, veriac, že tým ukončil existenciu Pink Floyd. Gilmour a Mason sa ale nechystali ukončiť prácu v skupine, a tak sa rozhodli pokračovať bez Watersa. 
Vďaka obrovskému úspechu s predošlým turné musela skupina vytvoriť väčšie a prepracovanejšie koncerty. Turné bolo tak úspešné, že ho museli predĺžiť o dva roky, končiac v 1989. Pink Floyd zahrali 197 koncertov s celkovou návštevnosťou 5,5 milióna ľudí. Skupina po prvýkrát navštívila tieto krajiny: Rusko, Nórsko, Španielsko a Nový Zéland.
Koncerty boli zdokumentované na "Delicate Sound of Thunder" (album aj video) a "Live at Knebworth '90" (video).
Obsadenie.
Ďalší hudobníci:
Doprovodní hudobníci na Knebworth Festival-e:
Set list.
Turné.
Prvý set:
Druhý set:
Prídavok:
Joe Pesci

Joseph Frank Pesci (* 9. február 1943, Newark, New Jersey, USA) je americký herec, komik a hudobník.
V roku 1990 vyhral cenu Akadémie (Oscar) za najlepšiu vedľajšiu rolu za stvárnenie psychopatického gangstra Tommyho DeVita vo filme "Mafiáni" (The Goodfellas), desať rokov po tom, čo dostal nomináciu vo rovnakej kategórie za film "Zúriaci býk" (Raging Bull). Zahral si aj podareného zlodejíčka v sérii amerických komédií "Sám doma" (Home Alone).
Letisko Jeruzalem

Letisko Jeruzalem (Letisko Atarót / Letisko Kalandia) je malé letisko, ktoré sa nachádza medzi Jeruzalemom a mestom Ramallah. Bolo otvorené v roku 1920 ako prvé letisko v Britskom mandáte v Palestíne. Je uzavreté pre civilnú prevádzku od vypuknutia násilností Intifáda al-Aksá v roku 2001.
Od roku 1920 až do roku 1930 bola pristávacia plocha v Kalandii jediné letisko v britskom mandáte pre Palestínu. Bolo používané britskými vojenskými úradmi a pre významných hostí smerujúcich do Jeruzalema. V roku 1931 vláda vyvlastnila pozemok od židovskej obce Atarót na rozšírenie pristávacej plochy, v priebehu ktorej došlo k demolácii domov a vytrhávaniu ovocných sadov. V roku 1936 bolo letisko otvorené aj pre pravidelné lety. Obec Atarót bola dobytá a zničená zajordánskymi jednotkami (Arabská légia) počas prvej arabsko-izraelskej vojny.
Od roku 1948 do konania šesťdňovej vojny v júni 1967, letisko bolo pod jordánskou kontrolou, s určeným kódom "OJJR". Po šesťdňovej vojne Jeruzalem včlenil letisko do jeruzalemskej mestskej časti a bolo označen0 kódom "LLJR".
Jason Robards

Jason Robards (* 26. júl 1922, Chicago, Illinois, USA – † 26. december 2000, Bridgeport, Connecticut, USA) bol americký herec, dvojnásobný držiteľ ocenenia Americkej akadémie filmových umení a vied Oscar.
Životopis.
Pochádzal z umeleckej rodiny, jeho otec Jason Robards bol uznávaný a renomovaný hollywoodský herec. Hoci sa narodil v Chicagu, vyrastal v Hollywoode. V mladosti veľa športoval, behal, hral bejzbal a zaoberal sa aj kulturistikou. V roku 1940 vo veku 18 rokov vstúpil do amerického námorníctva, kde slúžil ako radista na krížniku "USS Honolulu" na ktorom prežil aj japonský útok na Pearl Harbor v decembri 1941. 
Po vojne sa rozhodol, že bude hercom. Presťahoval sa do New Yorku, kde začínal najprv drobnými rolami v rozhlase i v divadle. Prvú väčšiu rolu získal až v roku 1956, prvú väčšiu televíznu rolu stvárnil až v roku 1960. Prvý väčší úspech zaznamenal vo filme "The St. Valentine's Day Massacre" v roku 1967. Zlom v jeho kariére nastal o rok neskôr, keď si ho režisér Sergio Leone vybral do svojho, dnes už legendárneho filmu "Vtedy na Západe", kde stvárnil jednu z hlavných postáv – sympatického desperáda Cheyenneho. Práve táto rola ho už natrvalo zaradila medzi hollywoodské hviezdy. Nasledoval vojnový film "Tora! Tora! Tora!" z roku 1970, kde mohol stvárniť svoje vlastné osobné skúsenosti z japonského útoku na Pearl Harbor a v tom istom roku si potom zahral postavu Bruta v historickom filme "Julius Caesar".
Svojho prvého Oscara získal za rolu šéfredaktora denníka The Washington Post v známom filme o afére Watergate "Všetci prezidentovi muži". Druhý Oscar potom nasledoval za snímku "Júlia" z roku 1977. Aj vo vysokom veku bol veľmi aktívnym hercom.
Bol štyri razy ženatý a mal šesť detí. Dvaja synovia, Sam (* 1961) a Jason (* 1949), sú tiež herci.
Walter Matthau

Walter Matthau (* 1. október 1920, New York, USA† 1. júl 2000, Santa Monica, Kalifornia, USA) bol americký herec, otec herca a režiséra Charlesa Matthaua, držiteľ ceny Americkej filmovej akadémie Oscar i prestížnej americkej divadelnej ceny Tony.
Životopis.
Pochádzal z nezámožnej prisťahovaleckej rodiny, jeho otec bol ruský pravoslávny kňaz, matka bola židovského pôvodu. Od detstva si na Manhattane privyrábal na živobytie rôznymi pomocnými prácami, neskôr pracoval aj ako boxerský inštruktor a tréner basketbalu.
Od mladosti tiež hral v ochotníckych divadlách. Počas 2. svetovej vojny slúžil v americkej armáde u bombardovacieho letectva vo Veľkej Británii ako telegrafista na lietadle B-24 Liberator. Herectvo študoval až po skončení vojny v rodnom New Yorku. Svoju umeleckú dráhu začal v zájazdových divadlách. V roku 1948 debutoval na divadelných doskách na newyorskej Broadwayi. 
U televízie a filmu sa začal objavovať iba na počiatku 50. rokov, kedy spočiatku hral drobné a epizódne roly, často hral rôznych lotrov, nesympatických antihrdinov či ľudí na okraji spoločnosti. 
Medzi hviezdy amerického filmu sa presadil až v 60. rokoch 20. storočia vďaka režisérovi Billy Wilderovi, kedy úspešne vytvoril komickú dvojicu s Jackom Lemmonom.
Zdroj.
Majstrovstvá Strednej Ameriky v halovom pozemnom hokeji 2015

Majstrovstvá Strednej Ameriky v halovom pozemnom hokeji 2015 boli v poradí 2. majstrovstvá Strednej Ameriky v halovom pozemnom hokeji, ktoré organizuje Panamerická federácia pozemného hokeja (PAHF). Konali sa v dňoch od 11.13. septembra 2015 v Tegucigalpe, v Hondurase, za účasti 5 mužských a 5 ženských tímov. Nováčikmi turnaja boli ženské družstvo Salvádoru a obe družstvá domáceho Hondurasu. Pôvodne sa malo na turnaji predstaviť ako špeciálny hosť, rovnako ako na predchádzajúcom turnaji, aj družstvo . Zápasy sa odohrali v "Universidad Pedagógica Nacional Francisco Morazán". Tituly obhájili družstvá a .
Účastníci.
Pozn: Číslo v zátvorke udáva umiestnenie vo svetovom rebríčku FIH k februáru 2015.
Pozn: Číslo v zátvorke udáva umiestnenie vo svetovom rebríčku FIH k februáru 2015.
Budatínska Lehota

Budatínska Lehota je mestská časť mesta Kysucké Nové Mesto a bývalá obec. V roku 2014 mala 611 obyvateľov.
Poloha.
Nachádza sa východne od Kysuckého Nového Mesta, za riekou Kysuca a cestou I/11. Leží na svahovitej krajine v nadmorskej výške cca od 350 do 
Opis.
Má vidiecky charakter a kopcovitý terén. Zachovali sa tu niektoré pôvodné drevenice a hospodárske budovy. Nachádza sa tu zvonica zo začiatku 20. storočia. 
Dejiny.
Prvá písomná zmienka pochádza z roku 1438 z opisu panstva Budatín. K mestu bola obec pričlenená v roku 1973.
Japan Dome Tour

Japan Dome Tour bolo štvrté japonské koncertné turné juhokórejskej skupiny Big Bang. Skupina sa stala prvým zahraničným interpretom, ktorý vystúpil na šiestich významných japonských štadiónoch. Všetky vstupenky boli vypredané a ziskom bolo okolo 74,8 miliárd ₩ (56,5 miliónov €), čím sa turné stalo jedným z najlepšie zarábajúcich v Japonsku za rok 2013.
Koncert.
Koncert odštartoval japonskou verziou piesne „Haru Haru“. Za ňou nasledovali „My Heaven“ a ich japonský debutový singel „Gara Gara Go!!“. Keďže štadión je veľmi veľký, použili Big Bang „lietajúce pódium“, ktoré umožňuje pohyb celého javiska. Využili aj auto, ktoré členov dostalo bližšie k fanúšikom. Na 3 hodiny trvajúcom koncerte predviedli viac ako 30 piesní vrátane prídavku.
Big Bang+α v Soule.
28. novembra 2013 boli oznámené ďalšie dva koncerty, ktoré niesli názov "Big Bang+α" a mali sa konať v Soule. Nakoľko boli obe vystúpenia v priebehu chvíle vypredané, pridali ešte tretí koncert.
Zoznam piesní.
Tento zoznam piesní je z prvého koncertu v meste Saitama.
Personál.
Poznámka: Informácie pochádzajú z japonského DVD "BIGBANG JAPAN DOME TOUR 2013~2014".
Majstrovstvá Európy vo flag futbale 2015

Majstrovstvá Európy vo flag futbale 2015 boli v poradí 7. majstrovstvá Európy vo flag futbale, bezkontaktnej formy amerického futbalu 5 na 5, ktoré organizuje IFAF Europe. Konali sa v meste Pinto, v Madridskom spoločenstve, v Španielsku v dňoch od 17.20. septembra 2015, za účasti rekordných 13 mužských a 9 ženských tímov. Nováčikmi turnaja boli mužský tím Slovinska a ženské tímy Španielska, Švajčiarska a Spojeného kráľovstva. Zápasy sa odohrali v Polideportivo Municipal Príncipes de Asturias. Tituly obhajli flagfutbalové družstvá Dánska a Rakúska.
Majstrovstvá sveta v ragby mužov 2015

Majstrovstvá sveta v ragby mužov 2015 boli v poradí 8. majstrovstvá sveta v ragby mužov, ktoré organizuje Medzinárodná federácia ragby (World Rugby). Konali sa od 18. septembra – 31. októbra 2015 v jedenástich anglických mestách: Londýn, Birmingham, Brighton, Cardiff (Wales), Exeter, Gloucester, Leeds, Leicester, Manchester, Milton Keynes a Newcastle, za účasti 20 tímov. Anglicko bolo organizátorom svetového šampionátu mužov druhýkrát, predtým hostilo toto podujatie v roku 1991, spolu s Francúzskom, Škótskom, Walesom a Írskom. Titul obhajil , ktorý vo finálovom stretnutí zvíťazil nad .
Turnaj zaznamenal rekordnú návštevnosť, keď do hľadísk štadiónov prišlo 2 477 805 divákov (98%-né zaplnenie štadiónov) a finálový zápas 120 000 000 divákov. IRB ho označila za najväčší a najlepší turnaj ragbyových majstrovstiev sveta. Zisk z tržieb činil 250 miliónov £.
Voľba organizátora.
Pôvodne malo o turnaj v roku 2015 záujem až 10 krajín, ktoré svoju žiadosť predložili do augusta 2008: Anglicko, Austrália, Írsko, Jamajka, Japonsko, Južná Afrika, Rusko, Škótsko, Taliansko a Wales. Počiatočný záujem prejavila aj Argentína, u ktorej ale nedošlo k oficiálnej žiadosti. Už v nasledujúcom roku stiahli svoju kandidatúru Jamajka, Rusko, Austrália, Írsko aj Škótko. Wales sa rozhodol rovnako odstúpiť, aj keď neskôr bol za jedno z dejísk zvolený aj cardiffský Millennium Stadium. Ostali teda 4 krajiny, ktoré zotrvali vo svojej kandidatúre. Za organizátora turnaja v roku 2015 bolo v júli 2009 zvolené Anglicko. Rovnako bolo rozhodnuté aj o organizátorovi MS 2019, ktorým sa stalo Japonsko.
Nasadenie do výkonnostných košov.
Žrebovanie skupín, ktoré sa uskutočnilo 3. decembra 2012, sa odohralo podľa nasledovných výkonnostných košov:
Pozn: V zátvorke je uvedené umiestnenie vo svetovom rebríčku World Rugby k septembru 2015.
Konečné poradie.
Pozn: Družstvá na 1.12. mieste postúpili priamo na MS 2019.
Informačné centrum UK

Informačné centrum UK sídli v budove Filozofickej fakulty na Štúrovej ulici 9. 
Charakteristika.
Informačné centrum UK bolo slávnostne otvorené 4. mája 2022. Infocentrum je otvorené celoročne v pracovných dňoch od 9.00 do 15.00 hod. Okrem osobného kontaktu môžu záujemcovia využiť aj telefonickú alebo e-mailovú formu kontaktovania infocentra.
Informačné centrum je miestom, kde môžete získať informácie o štúdiu na Univerzite Komenského v Bratislave alebo si kúpiť darčekové a propagačné predmety univerzity, či len tak si sadnúť s priateľmi na dobrú kávu. Tento priestor slúži aj pre podujatia rôzneho druhu, školenia, prednášky, výstavy, semináre či umelecké aktivity. 
V univerzitnom infocentre je bezplatne k dispozícii časopis UK Naša univerzita, v ktorom sú informácie o dianí na UK, jej fakultách i súčastiach, ako aj informačné a propagačné materiály o UK. Infocentrum slúži aj ako výdajné miesto pre zakúpené produkty v oficiálnom e-shope UK.
Kaviareň Café Comeniana je otvorená len počas akademického roka.
Majstrovstvá sveta v halovom lakrose mužov 2015

Majstrovstvá sveta v halovom lakrose mužov 2015 boli v poradí 4. majstrovstvá sveta v halovom lakrose mužov, ktoré organizuje Medzinárodná lakrosová federácia (FIL). Konali sa v Syracuse, v štáte New York, v Spojených štátoch od 18.27. septembra 2015, za účasti rekordných 13 tímov. Majstrovstvá sa uskutočnili v Spojených štátoch, ale organizovala ich spoločnosť Irokézov, ktorých na turnaji reprezentovalo vlastné družstvo. 
Nováčikom turnaja bola až šestica družstiev: Fínsko, Izrael, Nemecko, Srbsko, Švajčiarsko a Turecko. Zápasy sa odohrali v 3 arénach: Carrier Dome, Onondaga Nation Arena a Oncenter War Memorial Arena. Titul obhájila , ktorá doteraz zvíťazila na všetkých turnajoch. Vo finálovom stretnutí vyhrala nad .
Bienále ilustrácií Bratislava

Bienále ilustrácií Bratislava (skrátene BIB) je slovenská výstava ilustrácií detskej a mládežníckej literatúry. Jedna z najväčších svojho druhu na svete. Je organizovaná každý druhý rok na jeseň. Prvý ročník sa uskutočnil v roku 1967. Predstavuje mozaiku najlepších ilustráci detských kníh z celého sveta.
Najlepšie ilustrácie vychádzajú aj na známkach Slovenskej pošty. Usporiadateľom je Ministerstvo kultúry Slovenskej republiky. Hlavným organizátorom je Bibiana, medzinárodný dom umenia pre deti.
Juhoslovanská zväzová republika

Juhoslovanská zväzová republika alebo Zväzová republika Juhoslávia (srb. "Савезна Република Југославија") bola federáciou Čiernej Hory a Srbska, ktorá vznikla na zvyšku územia Juhoslávie 12. februára 1992 po odtrhnutí Slovinska, Chorvátska, Macedónska, Bosny a Hercegoviny a po prijatí novej ústavy. Jej hlavným mestom bol Belehrad. Federácia bola transformovaná 4. februára 2003 do voľnejšieho súštátia Srbsko a Čierna Hora. Toto súštátie potom zaniklo 3. júna 2006 rozpadom na dva samostatné štáty Srbsko a Čierna Hora.
Juhoslovanská zväzová republika bola cieľom leteckých útokov Severoatlantickej aliancie na jar roku 1999. Ich cieľom bolo zastaviť vyháňanie Albáncov z Kosova. Nasledoval ekonomický prepad a buldozérová revolúcia, ktorá zvrhla doterajšieho prezidenta Slobodana Miloševića a nastolila vládu Vojislava Koštunicu.
Basketbal na Afrických hrách 2015

Basketbal na Afrických hrách 2015 bol basketbalový turnaj v rámci multišportového podujatia Afrických hier 2015. Konal sa v Brazzaville, v Kongu od 10.19. septembra 2015, za účasti 9 mužských a 10 ženských tímov. Pôvodne sa naň kvalifikovalo 24 tímov, po 12 v každej kategórii. Basketbalový turnaj sa na hrách organizuje od roku 1965, a toto bolo jeho 11. vydanie. Zápasy sa odohrali v aréne Makelekele Gymnasium s kapacitou pre 3 000 divákov. V mužskej kategórii získala svoj štvrtý titul , ktorá vo finálovom stretnutí zvíťazila nad . U žien zvíťazilo prvýkrát , keď vo finále vyhralo nad .
Kvalifikácia.
Pozn: Číslo v zátvorke udáva umiestnenie vo svetovom rebríčku FIBA k septembru 2014. 
Pozn: Číslo v zátvorke udáva umiestnenie vo svetovom rebríčku FIBA k októbru 2014.
The Division Bell Tour

The Division Bell Tour bolo koncertné turné britskej rockovej skupiny Pink Floyd, ktoré prebiehalo v roku 1994. Skupina na ňom predstavila svoj album "The Division Bell". V roku 1995 skupina vydala live album s názvom Pulse a v roku 2006 záznam koncertu Pulse.
História.
Na niektorých koncertoch skupina zahrala celý album "The Dark Side of the Moon", naposledy tak urobili v roku 1975.
Počas tohto turné boli koncerty oveľa prepracovanejšie, boli použité lasere a na vrchole reproduktorových veží boli umiestnené počas skladby „One of These Days“ nafukovacie prasatá, ktoré na konci skladby spadli. V Severnej Amerike a Európe boli postupne rozmiestňované tri koncertné pódia, ktoré boli 55 metrov dlhé a mali 40 metrov vysoký oblúk, ktoré predstavovali Los Angelesky Hollywood Bowl.
V Európe ho sponzorovala automobilka Volkswagen, ktorá pre túto príležitosť vydala pamätnú edíciu ich najviac predávaného modelu „Golf Pink Floyd“. Toto auto bolo cenou na každom koncerte.
Úplne posledný poriadny koncert v Európe sa konal 29. októbra 1994 a v Severnej Amerike 18. júla 1994. Úplne posledný koncert spolu aj s bývalým basgitaristom Rogerom Watersom prebehol 2. júla 2005 počas charitatívnej akcie Live 8, trval 18 minút. 
Obsadenie.
Ďalší hudobníci:
Set list.
Existovali dva zoznamy skladieb. Prvý bol použitý počas celej tour a druhý bol uvedený 15. júla v Pontiac Silverdome. Od tohto dátumu sa set listy striedali.
Typický prvý set list:
Prvý set:
Druhý set:
Prídavok:
Typický druhý set list:
Prvý set:
Druhý set:
Prídavok:
Koncerty.
Taktiež boli naplánované tieto koncerty: 1. september 1994 v Olympiastadium, Helsinki, Fínsko (neznáma príčina zrušenia) a 12. október 1994 v Earls Court, Londýn (zrušený kvôli kolapsu hľadiska, veľa zranení).
Majstrovstvá Ameriky v basketbale mužov 1980

Majstrovstvá Ameriky v basketbale mužov 1980 boli 1. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v San Juane, v Portoriku od 18.25. apríla 1980, za účasti 7 tímov. Titul získalo domáce , ktoré sa v jedinej hranej skupine umiestnilo pred a .
Turnaj zároveň slúžil ako kvalifikácia amerických družstiev na Letné olympijské hry 1980, ktoré hostila Moskva. Kvalifikovali sa na ne 3 najlepšie družstvá. Družstvo sa kvalifikovalo priamo ako víťaz LOH 1976, preto sa tohoto turnaja nezúčastnilo.
Konečné poradie.
Pozn: Ani jeden z kvalifikovaných družstiev napokon kvôli bojkotu hier na olympijskom turnaji nehral. Brazília a Kuba boli jedny z piatich družstiev, ktoré nahradili chýbajúce tímy.
Majstrovstvá Ameriky v basketbale mužov 1984

Majstrovstvá Ameriky v basketbale mužov 1984 boli v poradí 2. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v São Paulo, v Brazílii od 20.31. mája 1984, za účasti 10 tímov. Nováčikmi turnaja boli družstvá Dominikánskej republiky a Panamy. Titul získala domáca , ktorá sa v jedinej hranej skupine umiestnila pred a . Zlatá Brazília aj strieborný Uruguaj získali svoju prvú medailu.
Turnaj zároveň slúžil ako kvalifikácia amerických družstiev na Letné olympijské hry 1984, ktoré hostilo Los Angeles. Kvalifikovali sa na ne 3 najlepšie družstvá. Družstvo sa kvalifikovalo priamo ako organizátor hier, preto sa tohoto turnaja nezúčastnilo.
Majstrovstvá Ameriky v basketbale mužov 1988

Majstrovstvá Ameriky v basketbale mužov 1988 boli v poradí 3. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Montevideu, v Uruguaji od 22.31. mája 1988, za účasti 7 tímov. Nováčikom turnaja bolo družstvo Venezuely. Titul obhájila , ktorá vo finálovom stretnutí zvíťazila nad . 
Turnaj zároveň slúžil ako kvalifikácia amerických družstiev na Letné olympijské hry 1988, ktoré hostil Soul. Kvalifikovali sa na ne 3 najlepšie družstvá. Družstvo sa kvalifikovalo priamo ako víťaz LOH 1984, preto sa tohoto turnaja nezúčastnilo.
Nadácia Slovenského olympijského výboru

Nadácia Slovenského olympijského výboru je nezisková organizácia založená Slovenským olympijským výborom dňa 27. 12. 2007. Na ministerstve vnútra bola zaregistrovaná 27. decembra 2007 (dátum vzniku). Nadácia sídli na Kukučínovej ulici 26 v Bratislave. 
Ciele nadácie.
Podpora rozvoja vrcholového športu, športu mládeže a športu pre všetkých. Podpora a vydávanie tlačovín zameraných na propagáciu olympizmu, zdravého spôsobu života, na realizáciu a ochranu ľudských práv, na ochranu a tvorbu životného prostredia. Podpora regionálnych športových aktivít a regionálnej spolupráce, výpomoc sociálne slabým športovcom, olympionikom a odkázaným skupinám obyvateľstva, podieľanie sa na humanitárnej činnosti.
Majstrovstvá Ázie v basketbale mužov 2015

Majstrovstvá Ázie v basketbale mužov 2015 boli v poradí 28. majstrovstvá Ázie v basketbale mužov, ktoré organizuje Ázijská basketbalová federácia (FIBA Asia). Konali sa v meste Čchang-ša, v provincii Chu-nan, v Číne od 23. septembra3. októbra 2015, za účasti 16 tímov. Nováčikom turnaja bolo družstvo Palestíny. Čína bola organizátorom ázijského šampionátu mužov šiestykrát, predtým hostila toto podujatie v rokoch 1989, 2001, 2003, 2009 a 2011. Zápasy sa uskutočnili v 2 arénach: Changsha Social Work College's gymnasium a South University of Forestry and Technology's gymnasium. Svoj šestnásty titul získala domáca , ktorá vo finálovom stretnutí zvíťazila nad . Obhajca titulu z skončil na bronzovej priečke.
Tento turnaj zároveň slúžil ako kvalifikácia ázijských družstiev na Letné olympijské hry 2016, ktoré hostí Rio de Janeiro. Kvalifikovalo sa na ne iba víťazné družstvo. Ďalšie 3 družstvá postúpili na svetovú olympijskú kvalifikáciu.
Kvalifikácia.
 Majstrovstvá Východnej Ázie v roku 2015 sa zrušili kvôli tomu, že ich nikto nebol ochotný hostiť. Na ázijský turnaj boli preto vybrané 4 družstvá, ktoré sa nachádzali najvyššie vo svetovom rebríčku FIBA.
Nasadenie do skupín.
Žrebovanie majstrovstiev prebehlo 27. júna 2015:
Pozn: Číslo v zátvorke udáva umiestnenie vo svetovom rebríčku FIBA v roku 2014.
Nižné studené pleso

Nižné studené pleso () je najnižšie ležiace pleso z troch malých jazierok na južnom úpätí Streleckej veže na "Streleckej plošine" Veľkej Studenej doliny. Dlho toto pleso i blízke plesá Vyšné a Prostredné boli dlho "utajené", nepomenované. Poliaci im dali spoločný názov "Niespodziane Stawki". Plesá odvodňuje "Studený potôčik", ktorý vyteká z Nižného studeného plesa a vteká do Veľkého Studeného potoka. K plesám nevedie turistický chodník. Nadmorská výška , hĺbka .
Prostredné studené pleso

Prostredné studené pleso () uprostred z troch malých jazierok na južnom úpätí Streleckej veže na "Streleckej plošine" Veľkej Studenej doliny. Dlho toto pleso i blízke plesá Vyšné a Nižné boli dlho "utajené", nepomenované. Poliaci im dali spoločný názov "Niespodziane Stawki". Plesá odvodňuje "Studený potôčik", ktorý vyteká z Nižného studeného plesa a vteká do Veľkého Studeného potoka. K plesám nevedie turistický chodník. Nadmorská výška , hĺbka .
Vyšné studené pleso

Vyšné studené pleso () je najvyššie ležiace pleso z troch malých jazierok na južnom úpätí Streleckej veže na "Streleckej plošine" Veľkej Studenej doliny. Dlho toto pleso i blízke plesá Prostredné a Nižné boli dlho "utajené", nepomenované. Poliaci im dali spoločný názov "Niespodziane Stawki". Plesá odvodňuje "Studený potôčik", ktorý vyteká z Nižného studeného plesa a vteká do Veľkého Studeného potoka. K plesám nevedie turistický chodník. Nadmorská výška , hĺbka .
Toy Story

Toy Story alebo Toy Story - Boj hračiek (ang. "Toy Story") je americký animovaný film z roku 1995 režiséra Johna Lassetera, produkovaný spoločnosťami Walt Disney Pictures a Pixar Animation Studios. Je to prvý film od spoločnosti Pixar.
Dej.
Príbeh je o malom chlapcovi menom Andy. Má vo svojej izbe veľa hračiek, umelého Tyranosaura Rexa, panáčika v tvare zemiaku (pán Krumplihlava")", umelého psa s pružinou menom Slinky, prasiatko na peniaze... Ale jeho najobľúbenejšou hračkou je figúrka kovboja Woodyho. Keď Andy nie je vo svojej izbe, jeho hračky ožívajú! Raz na narodeniny dostane Andy novú hračku, figúrku menom Buzz Lightyear. No Woody ho nemá rád. Myslí si, že Andy má radšej Buzza. A tak Woody začína na Buzza žiarliť, ale všetky hračky majú Buzza radi. No Buzz si myslí, že je skutočný. Jedného dňa Woody úmyselne zhodí Buzza von z okna do záhrady. Hračky Woodymu uveria, keď povie, že to nebolo úmyselne. Ale tabuľka s perom napíše, že to urobil úmyselne. A tak si znepriatelil ostatné hračky. Andy príde do svojej izby a zoberie Woodyho do reštaurácie. Pôvodne si chcel zobrať Buzza ale nikde ho nenašiel. Cestou pri zastávke na benzínovej stanici sa Woody pustí do Buzza, ktorý pred ich odchodom skočil na dodávku. Navzájom sa zhodia z dodávky a zatiaľ čo sa bijú, dodávka odíde. Buzz si stále neuvedomuje, že je len hračka. Nechá sa ale presvedčiť, aby vyliezli na iné auto, pomocou ktorého sa dostanú do reštaurácie za Andym. Buzz sa chce vrátiť na svoju planétu a vyšplhá na automat s hračkami. Keď ide Woody za ním, obe hračky si vezme a odnesie Sid, ktorý býva v dome vedľa Andyho a o ktorom je známe, že hračky len pre zábavu mučí a ničí. Odnesie si ich domov, kde Sid Woodymu vypáli čelo. Obe hračky sa v čase Sidovej neprítomnosti snažia z jeho domu utiecť a pri ich pokuse ich po dome naháňa Sidov pes Scud, ktorý je trénovaný na ničenie hračiek. Buzz sa tiež z televíznej reklamy dozvie, že je len hračka. Je zdrvený a pokúsi sa ako blázon vyletieť z okna, ale spadne a odlomí sa mu jedna ruka. Woody sa pokúsi prejsť do susedného domu po drôtoch s vianočnými svetlami, ale ostatné hračky svetla zhodia dole, pretože Woodyho medzi sebou nechcú. Sid si domov prinesie raketu na odpálenie, ktorú pripevní k Buzzovi a s ktorou ho chce vypustiť. Woody Buzza presvedčí, že byť hračkou nie je zlé. Woody si po chvíli uvedomí, že Buzz je jeho najlepší a skutočný kamarát. Woody a Buzz sa dostanú von a Woody dostáva nápad. Woody prehovorí ku Sidovi. Povie mu, že už nebude ničiť hračky. Sid potom vystrašene a s krikom uteká preč. Andyho rodina sa zo susedstva sťahuje a Buzzovi a Woodymu sa spoločne podarí dostať sa na ich sťahovacie auto. Woody znovu získa dôveru a priateľstvo ostatných hračiek a všetky sú šťastné v novom dome.
Holiday park Kováčová

Holiday park Kováčová je rekreačné zariadenie pri obci Kováčová v okrese Zvolen. Akvapark s celoročnou prevádzkou má vybudovanú sieť krytých i vonkajších bazénov, doplnených o tobogan, masáže a reštauračné zariadenie.
Poloha.
Areál Holiday parku sa nachádza v juhozápadnej časti Zvolenskej kotliny na okraji obce Kováčová, asi 5 km západne od Zvolena. Prístupný je cestou cez obec, odbočením z cesty R1 zo Žiaru nad Hronom do Banskej Bystrice, alebo prímestskou autobusovou dopravou zo Zvolena.
Bazény.
V areáli sa nachádza celkovo 8 bazénov, z toho 3 sú kryté a prevádzkované celoročne. V rámci budovy je inštalovaný aj 60 m dlhý tobogán. Pätica vonkajších bazénov, vrátane jedného s geotermálnou vodou a tiež celoročnou prevádzkou, je návštevníkom k dispozícii v letnej sezóne. Teplota vody sa pohybuje od 26 do 38°C. Kryté sú relaxačný, detský a tzv. whirpool bazén, v priľahlom areáli je okrem sedacieho s liečivou vodou ešte regeneračný, plavecký, relaxačný a detský bazén. 
Služby.
V hlavnej budove sa okrem prevádzkových priestorov a šatní nachádza tiež reštauračné zariadenie a pri bazénoch aj bar. Ďalší bufet a bar sa nachádza vo vonkajších priestoroch akvaparku. Šatne pre návštevníkov počas letnej sezóny sa nachádzajú aj v druhej budove na okraji zariadenia. Komplexnosť služieb zabezpečuje detské ihrisko, dve volejbalové ihriská, fitpark a masér.